
NR. SC2022 - 25203/12.10.2022
RAPORT DE SPECIALITATE

privind aprobarea proiectului „Achiziția sistemului de e-ticketing necesar îmbunătățirii transportului public de călători în zona Timișoara” și depunerea acestuia în vederea accesării fondurilor europene nerambursabile disponibile prin  Planul Național de Redresare și Reziliență 2020- 2026, Componenta 10 Fondul Local/ Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local)

Având în vedere Referatul de aprobare al proiectului de hotărâre al Primarului Municipiului Timișoara, 

Luând în considerare Planul Național de Redresare și Reziliență, Pilonul IV. Coeziune socială și teritorială, Componenta 10 Fondul Local, Investiția 1 Mobilitate urbană durabilă, I 1.1 Înnoirea parcului de vehicule destinate transportului public (achiziția de vehicule nepoluante), precum și regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C10/ Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local),  
În conformitate cu prevederile OUG nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, 
Facem următoarele precizări:
Obiectivul specific al Investiției 1 Mobilitatea urbană durabilă este: 

- Îmbunătățirea condițiilor de mobilitate urbană; 

- Reducerea emisiilor de gaze cu efect de seră generate de transporturi; 

- Sporirea siguranței rutiere în zonele urbane, prin soluții digitale și ecologice de transport. 
Având în vedere obiectivele Municipiului Timișoara pentru protecția mediului înconjurător prin încurajarea utilizării mijloacelor de transport în comun a unui număr cât mai mare de călători și renunțarea de către aceștia la deplasarea cu autovehiculele personale. Acest lucru se poate realiza doar prin oferirea către publicul călător a unor condiții de călătorie sigure, confortabile și predictibile.

În vederea dezvoltării orașului creșterii calității vieții locuitorilor este necesară asigurarea unui sistem de transport eficient și durabil, accesibil geografic și economic. Rețeaua de transport dezvoltată va susține mobilitatea persoanelor, creând astfel cadrul pentru îmbunătățirea calității vieții, un mediu urban atractiv, modern, ecologic și accesibil pentru locuitorii săi, pentru turiști și pentru locuitorii zonei urbane funcționale.

Necesitatea și oportunitatea investiției într-un nou sistem de e-ticketing este dată de faptul că actualul sistem care a fost implementat în anul 2009 fiind exploatat fără întrerupere în acești ani. În timp, in urma exploatării a unui număr în creștere de echipamente dar și a uzurii și degradării morale a tehnologiei, s-a constatat o plafonare a capacității tehnice ale platformei hardware și software de management a sistemului.

Ținând cont de faptul că sistemul de E-ticketing nu mai este în garanție și nu se mai găsesc piese de schimb pentru serverele și unitățile de stocare precum și a modulelor electronice conectate prin contacte elastice cu un grad ridicat de oxidare, coroziune și fisuri ale traseelor multistrat ale cablajelor electrice.

Înlocuirea parțială a unor echipamente nu rezolvă problemele deoarece apar incompatibilități dintre software și hardware din generații diferite.

Din motivele menționate mai sus numărul blocajelor zilnice a ajuns la 10-15 cu următoarele consecințe majore:

o
Imposibilitatea eliberării titlurilor de călătorie (bilete și abonamente)

o
Imposibilitatea centralizării facilităților eliberate unor categorii de cetățeni

o
Imposibilitatea stabilirii compensației acordate operatorului conform CSP

Conform Notei de fundamentare privind „Achiziția sistemului de e-ticketing necesar îmbunătățirii transportului public de călători în zona Timișoara”, expansiunea urbană și degradarea semnificativă a mediului au condus la creșterea preocupărilor pentru asigurarea unei mobilități urbane durabile. Proiectul presupune achiziția unui sistem de e-ticketing necesar îmbunătățirii transportului public de călători în zona Timișoara. Complementar sistemului E-ticketing existent care este compus din subsistemele: SAT (SISTEM AUTOMAT DE TAXARE) respectiv SMV (SISTEM DE MONITORIZARE A VEHICULELOR), noul sistem va cuprinde cel puțin următoarele:

o
Subsistem informare în timp real a călătorilor în stații și în mijloacele de transport

o
Subsistem de urmărire a vehiculelor și managementul flotei cu posibilitatea corelării cu Centrul de Management al Traficului pentru prioritizarea mijloacelor de transport în intersecțiile semaforizate

o
Subsistem de numărare a călătorilor

o
Subsistem de supraveghere video în mijloacele de transport și în stații

o
Posibilitatea plății titlului de călătorie cu cardul bancar sau telefon mobi

o
Planificator de călătorie (inclusiv aplicație pe mobil)

o
Posibilitatea achiziționării abonamentelor direct de pe site-ul operatorului

Așadar, investiția propusă urmărește operaționalizarea transportului public, prin îmbunătățirea ofertei de transport public  ce va conduce la creșterea nivelului de utilizare a acestui mod de transport în detrimentul autovehiculelor personale. Totodată, investiția propusă conduce la îndeplinirea obiectivelor strategice și operaționale stabilite prin Planul de Mobilitate Urbană Durabilă Timișoara, privind reducerea emisiilor de CO2 și a gazelor cu efect de seră datorate utilizării autoturismului personale. Digitalizarea transportului public va conduce la amplificarea efectelor pozitive ale proiectelor complementare, având o contribuție importantă la creșterea gradului de atractivitate și siguranță al deplasărilor cu transportul public, cu efect direct asupra creșterii cotei modale a acestui tip de deplasări și la reducerea deplasărilor cu vehiculul personal.

Sistemele de transport inteligente trebuie să furnizeze în timp real informaţii exacte, fiabile şi uniforme.
Obiectivul general al proiectului este asigurarea unui serviciu eficient și ecologic de transport public de călători la nivelul municipiului Timișoara în vederea reducerii emisiilor de echivalent CO2 din transport.


Proiectul vine în întâmpinarea obiectivului PNRR, Pilonul IV Coeziune socială și teritorială, Componenta 10 Fondul Local, prin implementarea unor măsuri strategice, ce vor conduce la promovarea mobilității urbane durabile și la reducerea emisiilor de CO2, ca urmare a îmbunătățirii eficienței transportului public de călători la nivel peri-urban, a frecvenței și a timpilor săi de deplasare, accesibilității, transferului către acesta de la transportul privat cu autoturisme, precum și a transferului către modurile nemotorizate de transport, creșterea atractivității utilizării mijloacelor de transport public și a modurilor nemotorizate în detrimentul transportului cu autoturismele personale.

De asemenea, proiectul contribuie la îndeplinirea următoarelor obiective specifice ale componentei specificate: 

· Îmbunătățirea condițiilor de mobilitate urbană prin achiziția de vehicule de transport public ecologice în vederea dezvoltării serviciului de transport public urban și peri-urban;

· Reducerea emisiilor de gaze cu efect de seră generate de transporturi; 

Astfel, îmbunătățirea transportului public la nivelul Municipiului Timișoara și  a zonei urbane funcționale prin achiziția sistemului conduce în mod direct la îmbunătățirea condițiilor de mobilitate urbană, contribuind la creșterea atractivității, accesibilității și eficienței transportului public, cu efecte asupra creșterii cotei modale a acestui mod de deplasare, în defavoarea utilizării vehiculelor private.

În conformitate cu prevederile ghidului de finanțare, proiectul se va depune la faza de notă de fundamentare. Valoarea maximă eligibilă pentru achiziția sistemului de e-ticketing necesar îmbunătățirii transportului public de călători în zona Timișoara este în cuantum 6.297.363,98 lei, din care:

- 5.291.902,50 lei fără TVA(echivalentul a 1.075.000,00 euro, calculat la cursul InforEuro aferent lunii mai 2021, 1euro=4,9227 lei) reprezintă cheltuieli eligibile asigurate din PNRR 2020-2026, aferente implementării sistemului e-ticketing;

- 1.005.461,48 lei(echivalentul a 204.250,00 euro, calculat la cursul InforEuro aferent lunii mai 2021, 1euro=4,9227 lei), reprezintă taxa pe valoare adăugată aferentă care se suportă de la Bugetul de Stat.

Conform Ghidului specific, rata de finanțare în cazul investițiilor aferente Componentei 10 - Fondul local este de 100% din valoarea cheltuielilor eligibile ale proiectului. Valoarea TVA aferentă cheltuielilor eligibile va fi asigurată de la bugetul de stat, din bugetul coordonatorului de reforme și/sau investiții pentru Componenta 10 – Fondul local – Ministerul Dezvoltării, Lucrărilor Publice și Administrației, în conformitate cu legislația în vigoare. În afara cheltuielilor eligibile ale proiectului, orice altă cheltuială constituie cheltuială neeligibilă şi va fi suportată de beneficiar.
Ţinând cont de cele mai sus exprimate, propunem spre aprobarea Consiliului Local al Municipiului Timişoara a următoarelor:
- aprobarea depunerii de către Municipiul Timișoara a proiectului „Achiziția sistemului de e-ticketing necesar îmbunătățirii transportului public de călători în zona Timișoara” și depunerea acestuia în vederea accesării fondurilor europene nerambursabile disponibile prin  Planul Național de Redresare și Reziliență 2020- 2026, Componenta 10 Fondul Local/ Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local);

- aprobarea Notei de fundamentare a investiției „Achiziția sistemului de e-ticketing necesar îmbunătățirii transportului public de călători în zona Timișoara”, conform Anexei nr.1 parte integrantă la prezenta hotărâre;
- aprobarea Descrierii sumare a investiției privind proiectul „Implementarea sistemului e-TIM-ticketing”, conform Anexei nr.2 parte integrantă la prezenta hotărâre;
- aprobarea sumei maxime eligibile a proiectului „Achiziția sistemului de e-ticketing necesar îmbunătățirii transportului public de călători în zona Timișoara”, în cuantum 6.297.363,98 lei, din care:

- 5.291.902,50 lei fără TVA(echivalentul a 1.075.000,00 euro, calculat la cursul InforEuro aferent lunii mai 2021, 1euro=4,9227 lei) reprezintă cheltuieli eligibile asigurate din PNRR 2020-2026, aferente implementării sistemului e-ticketing;

- 1.005.461,48 lei(echivalentul a 204.250,00 euro, calculat la cursul InforEuro aferent lunii mai 2021, 1euro=4,9227 lei), reprezintă taxa pe valoare adăugată aferentă care se suportă de la Bugetul de Stat.

 - Municipiul Timișoara, în calitate de solicitant al finanțării nerambursabile să finanțeze toate cheltuielile neeligibile care asigură implementarea proiectului, astfel cum acestea vor rezulta din contractele care vor fi încheiate în etapa de implementare a proiectului.

Luând în considerare prevederile legale expuse în prezentul raport, apreciem că Proiectul de hotărâre privind aprobarea depunerii proiectului „Achiziția sistemului de e-ticketing necesar îmbunătățirii transportului public de călători în zona Timișoara” în vederea accesării fondurilor disponibile în cadrul Planului Național de Redresare și Reziliență,  Componenta 10 Fondul Local / Investiția I.1.2 - Asigurarea infrastructurii pentru transportul verde – ITS/alte infrastructuri TIC (sisteme inteligente de management urban/local), îndeplinește condițiile tehnice pentru a fi supus dezbaterii și aprobării plenului consiliului local.

Director executiv, 



    Serviciul Finanțări Nerambursabile





                       

            Adriana DEACONU 


     Maria TELBIS, consilier SFN






Cod FO53-01,Ver.2

